stanford-oval/wikipedia huggingface dataset:
מרטין גוצווילר
פרסומים נבחרים

Quantum theory of wave fields in a curved space. Helv. Phys. Acta 29:313–338.
Impact of a rigid circular cylinder on an elastic solid. Philosophical Transactions of the Royal Society A-Mathematical, Physical, and Engineering Sciences 255:153–191.
Effect of correlation on the ferromagnetism of transition metals. Physical Review Letters 10(5):159-162.
Effect of correlation on the ferromagnetism of transition metals. Physical Review 134(4A):A923–A941.
Correlation of electrons in a narrow s band. Physical Review 137(6A):A1726–A1735.
Phase-integral approximation in momentum space and bound states of an atom. Journal of Mathematical Physics 8(10):.
Phase-integral approximation in momentum space and bound states of an atom 2. Journal of Mathematical Physics 10(6):1004-1020.
Energy spectrum according to classical mechanics. Journal of Mathematical Physics 11(6):1791–1806.
Periodic orbits and classical quantization conditions. Journal of Mathematical Physics 12(3):343–358.
The anisotropic Kepler problem in two dimensions. Journal of Mathematical Physics 14(1):139–152.
Bernoulli sequences and trajectories in the anisotropic Kepler problem. Journal of Mathematical Physics 18(4):806–823.
Numerical evaluation of Eckert’s lunar ephemeris. Astronomical Journal 84(6):889–899.
Classical quantization of a Hamiltonian with ergodic behavior. Physical Review Letters 45(3):150–153.
Quantum-mechanical Toda lattice. Annals of Physics 124(2):347–381.
The quantum-mechanical Toda lattice 2. Annals of Physics 133(2):304-331.
The quantization of a classically ergodic system. Physica D 5(2–3):183–207. 18
Stochastic behavior in quantum scattering. Physica D 7(1-3):341–355.
With D. S. Schmidt. The motion of the moon as computed by the method of Hill, Brown, and Eckert. Astronomical papers prepared for the use of the American Ephemeris and Nautical Almanac. Volume XXIII, Part I. pp. 1-272. Washington, DC: U.S. Naval Observatory.
With B. B. Mandelbrot. Invariant multifractal measures in chaotic Hamiltonian systems, and related structures. Physical Review Letters 60(8):673–676.
Chaos in Classical and Quantum Mechanics. New York: Springer-Verlag.
Moon-Earth-Sun: The oldest three-body problem. Reviews of Modern Physics 70(2): 589–639.
Resource letter ICQM-1: The interplay between classical and quantum mechanics. American Journal of Physics 66(4):304–324.
לקריאה נוספת

Martin C. Gutzwiller: Biographical Memoir, National Academy of Sciences. By Michael V. Berry and David Baeriswyl
מרסאמון

מרסאמון (מצרית עתיקה: אהובת אמון) הייתה כהנת-זמרת מקדש כרנך במצרים העתיקה.
מרסאמון התגוררה בעיר תבאי שבמצרים במהלך המאה השמינית לפני הספירה. המומיה של מרסאמון מוצגת במכון האוריינטלי של אוניברסיטת שיקגו. המומיה של מרסאמון נרכשה בשנת 1920 על ידי האג'יפטולוג ג'יימס הנרי ברסטד במהלך ביקורו במצרים.
פניה של מרסאמון שוחזרו בעזרת טכנולוגיית טומוגרפיה ממוחשבת. בשנת 2008 נעשו שני שחזורים שהוזמנו על ידי המוזיאון, ונעשו במרכז הרפואי של אוניברסיטת שיקגו.
מרקו מצ'ינה

מרקו מצ'ינה (באיטלקית: Marco Macina; נולד ב-30 בספטמבר 1964 בסן מרינו שבסן מרינו) הוא כדורגלן עבר סן מרינזי ששיחק בעמדת הקשר ההתקפי.
קריירת מועדונים

מצ'ינה נולד בסן מרינו שבסן מרינו. הוא החל לשחק במחלקת הנוער של טרה פנה, ממנה עבר לבולוניה 1909. ב-22 בנובמבר 1981 ערך מצ'ינה את הופעת הבכורה שלו במועדון, כשנכנס כמחליף בדקה ה-69 בהפסד 2-0 ליובנטוס במסגרת המחזור התשיעי בסרייה א'. בעונה זו ערך מצ'ינה 8 הופעות ליגה, והיא הסתיימה בירידתה של בולוניה 1909 לסרייה ב'. בעונתו השנייה במועדון, ערך מצ'ינה 16 הופעות ליגה, בהן הבקיע 3 שערים. בעונת 1983/1984 ערך מצ'ינה 11 הופעות בארצו מהסרייה ב', בהן הבקיע שער אחד, ובעונה הבאה שיחק בפארמה, קבוצה נוספת מהסרייה ב', וערך בה 26 הופעות, בהן הבקיע 3 שערים. בעונת 1985/1986 שיחק מצ'ינה במילאן, מועדון הפאר האיטלקי מהסרייה א'. ב-13 באוקטובר 2015 ערך את הופעת הבכורה שלו במועדון, כשנכנס כמחליף בדקה ה-71 בניצחון 1-0 על קומו במסגרת המחזור השישי בסרייה א'. בסך הכל ערך 5 הופעות במועדון. הוא הוסיף 3 הופעות בגביע אופ"א. בעונת 1986/1987 שיחק ברג'אנה מהליגה האיטלקית השלישית, ובעונה הבאה שיחק באנקונה, גם היא מהליגה השלישית. לאחר מכן פרש מכדורגל מקצועני, כשהוא בן 24.
קריירה בינלאומית

מצ'ינה ערך 2 הופעות בנבחרת סן מרינו במסגרת מוקדמות יורו 1992: הראשונה ב-14 בנובמבר 1990 בהפסד 4-0 לנבחרת שווייץ, והשנייה ב-5 בדצמבר 1990 בהפסד 6-0 לנבחרת רומניה.
מקדש סיני

מקדש שְׂייֵן'גוּטִינְג הטאואיסטי בווייהאי במחוז שאנדונג, דוגמה לדָאוגְווָאן
מקדש סיני הוא מבנה ציבורי המשמש לביצוע טקסים ופולחנים דתיים של מרבית הדתות הקיימות בסין, והכולל לעיתים מגורים של נזירים. מרבית המקדשים שוכנים בסין, אבל עם ההגירה של סינים למדינות אחרות, בעיקר לדרום-מזרח אסיה, אבל גם למדינות יבשת אמריקה, הוקמו מקדשים סיניים גם שם.
מקדש עממי מסורתי

מבנה שנועד לפולחן עבור הדת המסורתית של הקבוצה האתנית של בני ההאן. דת זו, שמקורה באוסף של מסורות דתיות שורשיות אתניות, מכונה לעיתים שניזם (במנדרינית תקנית: 神教, בפין-יין: Shénjiào). הדת כוללת בעיקר סגידה לשן (神, בפין-יין Shén), ביטוי כללי לתיאור אלים (יותר מדויק, האנרגיות היוצרות דברים ומאפשרות להם לשגשג). השן יכולים להיות אלוהויות הקשורות לטבע, לעיר, לחפצים, לגיבורים מיתולוגיים וכו'. המקדשים של דת זו מתחלקים לשני סוגים:
מְיָאוֹ (庙, בפין-יין: Miào) או דְייֵן (殿, בפין-יין: Diàn), שפירושם בפשטות "מקדש", ובדרך כלל נועדו לסגידה לאלי טבע או לגיבורים לאומיים.
צְה (祠, בפין-יין: Cí) או צְה-טָאנְג (祠堂, בפין-יין: Cítáng) או דְזונְגְצְה (宗祠, בפין-יין: Zōngcí) או דְזוּמְיָאו (祖庙, בפין-יין: Zǔmiào) הם מקדשים לאבות הקדמונים שבהם סוגדים לאלים הקדמונים של משפחה או משפחה מורחבת.
מקדשים מסוג זה מוקמים ומנוהלים על ידי תושבים מקומיים: קהילות כפריות, קהילות על בסיס קרבה משפחתית ואגודות דתיות, ואין בהם כוהנים מקצועיים. אם כי כוהנים טאואיסטיים (דָאושְׁה או פָאשְׁה), קונפוציוניסטים (לִישֶׁנְג) או שמאנים (ווּ או טונְגְגִ'י) יכולים לערוך טקסים בתוך מקדשים אלו. מקדשים עממים הם בדרך כלל מבנים קטנים ומקושטים בדמויות מסורתיות על גגם (דרקונים ואלוהיות), אם כי חלקם התפתח למבנים גדולים.
את המקדשים העממיים המסורתיים הסינים ניתן לפגוש בכל רחבי סין גופא, טאיוואן וכן במקומות שבהם התיישבו מהגרים סינים במהלך מאות השנים האחרונות. באנגלית של צפון מערב אמריקה בשלהי המאה ה-19 היה מקובל לכנות מקדשים אלו שצצו בכל צ'יינהטאון, "joss house", כש-"Joss" היה עיוות של המילה בפורטוגזית לאלוהים (deus).
מקדש בודהיסטי

מקדשים ומנזרים בודהיסטיים קרויים סְה (寺, בפין-יין: Sì) או סְה-יְוֵּ'אן (寺院, בפין-יין: Sìyuàn), כשיְוֵּ'אן (院, בפין-יין: Yuàn), פירושו מקום קדוש. מכלול מקדשים גדול שנבנה במימון הקיסרות מכונה גוֹנְג (宫, בפין-יין: Gōng, "ארמון").
מקדש בודהיסטי > מבנה המקדש

מקדש בודהיסטי כולל את האלמנטים הבאים:
שער דקורטיבי או פָּאיְפָאנְג (牌坊, בפין-יין: Páifāng) – שער על עמודים שמעליו כמה גגות. קיים רק בחלק מהמקדשים.
מסך מגן או יִינְגְבִּי (影壁, בפין-יין Yǐngbì) – קיר עשוי מלבנים לפני הכניסה שתפקידו למנוע מרוחות רעות, שעל פי האמונה בסין אינן מסוגלות להסתובב בפינות, מלהיכנס למקדש. בקיר יש בדרך כלל תבליטים של דרקונים.
פתח הכניסה - לפניו צמד פסלי האריות הקלאסיים, בבית השער צמד שומרים (哼哈二将, בפין-יין: Hēnghā èr jiàng), אווטארים של הבודהיסטווה וג'ראפני, המייצג את כוחו של הבודהה.
חצר ובמרכזה מחתה גדולה שאינה משמשת לשריפה אלא לקליטת מטבעות מתורמים.
מגדל התוף ומגדל הפעמון – שני מבנים זהים בגובה שתיים או שלוש קומות, המכילים בקומה העליונה, האחד תוף גדול, והשני פעמון.
היכל המלכים השמימיים (風調雨順, בפין-יין: Fēng Tiáo Yǔ Shùn) אולם ריבועי גבוה ובו פסליהם של המלכים האחראים על ארבע רוחות השמיים. במרכז האולם מזבח ועליו פסלו של בודאי, נזיר שמן שתמיד מפוסל כשהוא מחייך או צוחק ולכן מכונה בסינית "בודהה הצוחק" (笑佛, פין-יין Xiào fú), הוא נחשב כהתגלמותו של מאיטרייה, הבודהה העתידי.
החצר המרכזית  - נמצאת בדרך כלל בין היכל המלכים השמימיים לאולם המרכזי. במקדשים קטנים יהיו מגדל התוף ומגדל הפעמון משני צדיו. במרכז החצר מחתה להבערת קטורת. בחלק מהמקדשים יש בחצר גלגלי סוטרה ואסטלות.
האולם המרכזי – במקדשים יכולים להיות אולמות רבים, אבל בכולם ללא יוצא מהכלל יש אולם מרכזי שבו מוצג השילוש הבודהיסטי. אין לאולם זה שם קבוע והוא יכול להיקרא בשמות כדוגמת "היכל האוצר הגדול" או "ההיכל הגדול של המלומד הדגול" וכו'. במרכז האולם פסל בודהה החשוב ביותר, בדרך כלל בדמותו של הבודהה היושב על כס האריה כשהוא בתנוחת מדיטציה. מימינו פסל אמיטאבהה (הבודהה של מערב בודהיזם הארץ הטהורה) היושב כשהוא אוחז קופסת תכשיטים (לסמל תורה יקרה), ומשמאלו בהאיסאג'איגורו (הבודהה של הרפואה) יושב כשהוא אוחז פגודה מיניאטורית או קופסת עשבי מרפא. מאחורי הבודהה המרכזי יהיה בדרך כלל פסלה של גואן יין (אלת הרחמים) כשהיא ניצבת על מאקארה (מפלצת ים).
לעיתים בשתי פינות האולם מאחור יהיה פסליהם של שני בודהיסטוות: סמנטבהדרה על פיל מימין ומנג'סורי על אריה משמאל.
היכלות נוספים- במקדשים גדולים יש מבנים נוספים המוקדשים לדמויות המרכזיות בבודהיזם, דוגמת גואן יין (אלת הרחמים), או הבודהיסטווה מנג'סורי או לכבודו של שׂוֵאנְדְזָאנְג, הנזיר שקידם את הבודהיזם בסין.
קלויסטרים – משני צדי הציר המרכזי של המקדש. החדרים משמשים למגורי הנזירים, לחדרי לימוד, לחדר האוכל, לחנויות ואף למקדשים קטנים.
פגודה – מגדל סטופה השוכן בדרך כלל בחלקו האחורי של המקדש, אם כי לא קיים בחלק מהמקדשים. הפגודה נבנית מעל לקברי קדושים כמבנה מרובע או מתומן הכולל כמה קומות ובתוכו גרם מדרגות מתפתל המגיע לגג.
מקדש טאואיסטי

מקדשים ומנזרים טאואיסטיים קרויים גְווָאן (觀, בפין-יין: Guàn) או דָאוגְווָאן (道观, בפין-יין: Dàoguàn). מכלול מקדשים גדול שנבנה במימון הקיסרות מכונה גונְג, ומקדש קטן שיכול להיות בקתה או מערה יכונה מְיָאו.
במקדש הטאואיסטי יש שילוב בין בנייה המתבססת על עיקרי האמונה לבין בנייה המתבססת על שיטות בניית מקדשים סיניות מסורתיות, וחיקוי של מבני מקדשים בודהיסטיים סיניים. עקב כך הוא נראה חיצונית דומה מאוד למקדש בודהיסטי. ההבדלים בין שני סוגי המקדשים מינוריים: במקום פסלי שני השומרים בכניסה למקדש בודהיסטי יהיו פסלי טיגריס ודרקון. באולם המרכזי יהיו פסלי סָאן צִ'ינְג (三清, בפין-יין Sānqīng – "שלושת הטהורים"), השילוש הטאואיסטי, במקום השילוש הבודהיסטי.
הטאואיזם מעודד את בני האדם לחיות בהרמוניה עם הטבע ועקב כך בנויים מרבית המקדשים הטאואיסטיים על מדרונות ההרים. לרבים מהמקדשים יש שלד מעץ שהסינים מאמינים כי הוא טוב לבריאות.
מטרת הטאואיזם היא להתברך בחיים ארוכים ופוריים, ונושא זה משתקף בקישוטים של המקדש. על דלתות המקדש, חלונותיו וקורותיו, חקוקים התווים בסינית המסמלים ברכה, אריכות ימים ומזל, וציורים של צמחים (ברוש וחזרן), בעלי חיים (דגים, עטלפים ואיילים), ובעלי חיים דמיוניים (דרקון, עוף החול וצ'ילין) שכל אחד מסמל משמעות מסוימת: ידידות, אריכות ימים, כבוד, טוב לב וכו'.
מקדש קונפוציוס

מקדש קונפוציוס (孔廟, בפין-יין: Kǒng miào) הוא מבנה המוקדש לזכרו של קונפוציוס והמלומדים והפילוסופים של הקונפוציוניזם.
המקדש הגדול והעתיק ביותר שוכן בצ'ופו, במחוז שאנדונג, עיר הולדתו ומקום קבורתו של קונפוציוס. הוא הוקם בשנת 479 לפני הספירה, שנה לאחר מותו של קונפוציוס, והורחב שוב ושוב במשך למעלה מ-2,000 שנים מאז נוסד, וכיום הוא מכלול ענק של מבנים. בהדרגה הוקמו מקדשים נוספים לזכרו ככל שמעמדו גדל עד לדרגת קדוש. בשנת 630 הורה קיסר סין משושלת טאנג שיש להקים מקדש לקונפוציוס צמוד לכל בית ספר באימפריה בשליטתו.
בין המקדשים הידועים ביותר: מקדש קונפוציוס בשיאן (כיום המוזיאון יער האסטלות), מקדש פֿוּדְזְה-מְיָאוֹ בנאנג'ינג ומקדש קונפוציוס בבייג'ינג, שנבנה לראשונה ב-1302. מקדש קונפוציוס בטיינג'ין שוכן על שטח של 130 דונם, מכלול המבנים המסורתי הגדול ביותר בטיינג'ין.
בנוסף למקדשי קונפוציוס הממלכתיים קיימים גם מקדשים פרטיים המוקדשים להערצת האבות של צאצא משפחת קונג, אליה השתייך קונפוציוס, בניינים שבהם מנציחים את מעשיו, ומקדשים פרטיים באקדמיות של סין.
הפולחן במקדש קונפוציוס כולל העלאת מנחות לרוחו של קונפוציוס, כמו גם למלומדים ופילוסופים קונפוציאניים אחרים. טקס נוסף הוא ריקוד שמונה השורות, הכולל שמונה טורים של שמונה רקדנים בכל טור. במקור היה זה ריקוד שש השורות, כפי שבוצע עבור האצולה הסינית, אבל ב-1477 הועלה קונפוציוס לדרגת מלך, ולכן זכה בכבוד הניתן לקיסרים.
מקדש קונפוציוס > מבנה המקדש

מקדש קונפוציוס כולל את האלמנטים הבאים:
שער הכניסה (欞星門, בפין-יין: Língxīng mén)
חצרות – בדרך כלל יש במקדש קונפוציוס שלוש חצרות, אם כי במקדשים קטנים יש שתי חצרות, ולעומת זאת במכלול המקדש בצ'ופו יש תשע חצרות. בחצרות יש אסטלות אבן בהן מונצחים ביקורים של הקיסר או מתנות מטעם הקיסר בצורת תוארי אצולה שהוענקו לצאצאיו של קונפוציוס.
היכל דָאצֶ'נְג (大成殿, בפין-יין: Dàchéng diàn) – המבנה המרכזי. הוא שוכן בחצר הפנימית ביותר שאליה נכנסים דרך שער דָאצֶ'נְג (大成門, בפין-יין: Dàchéng mén). שם המבנה מתורגם כ"היכל ההישג הגדול", "היכל ההשלמה הגדולה" או "היכל השלמות הגדולה". מבנה זה מכיל את לוחות הנשמות (神位, בפין-יין: Shén wèi) של קונפוציוס ואת הלוחות של מלומדים (聖, בפין-יין: Shèng) חשובים אחרים ושל מכובדים (賢, בפין-יין: Xián). לפני היכל דָאצֶ'נְג בצ'ופו יש מבנה המכון "ביתן המשמש" (杏壇, בפין-יין: Xìng tán)
מקדש הערצת המלומד (崇聖祠, בפין-יין: Chóng shèng cí) – מבנה השוכן מאחורי היכל דָאצֶ'נְג, שבו מכבדים את אבותיו של קונפוציוס ואבותיהם של ארבעת המלומדים (四配, בפין-יין: Sì pèi) ושנים עשר הפילוסופים (十二哲, בפין-יין: Shí'èr zhé).
שלא כמו במקדשים בודהיסטים או טאואיסטים אין בדרך כלל במקדשי קונפוציוס, פסלים או ציורים. ככל הנראה היו במקדש בצ'ופו בשנותיו הראשונות ציורי קיר ופסלי עץ וחרס של קונפוציוס ותלמידיו. כמו כן היה פסל של קונפוציוס במקדשים רשמיים אחרים. אולם הייתה התנגדות למנהג זאת שנראה כחיקוי של מקדשים בודהיסטים, ובנוסף נטען כי מטרת המקדשים היא לכבד את תורתו של קונפוציוס ולא אותו עצמו.
מכיוון שלא היה דמיון בין הפסלים השונים של קונפוציוס במקדשים השונים הורה הקיסר משושלת מינג ב-1530 שכל הפסלים של קונפוציוס יוחלפו בלוחות נשמה במקדשים הקיסריים בבירה ובמקומות אחרים. יחד עם זאת, מקדשי קונפוציוס מודרניים רבים מכילים פסלים. גם במקדשים המופעלים על ידי משפחת קונפוציוס, דוגמת המקדש בצ'ופו, יש פסלים.
הערות שוליים

↑  Chinese Buddhist Temples 101
↑  Taoist Temples in China
↑  ריקוד שמונה השורות, המבוצע במקרה זה על ידי קבוצת רקדנים קטנה, במקדש קונפוציוס בבייג'ינג
↑  לוח נשמה בפולקלור הסיני הוא לוח שנועד לסמן את מקום מושבו של אלוהות או אב קדמון, כמו גם לתחום אותו
↑  הפילוסופים הקונפוציאניים הבולטים ביותר
↑  הפילוסופים הקונפוציאניים החשובים ביותר מתחת לארבעת המלומדים
דוגמה למקדש עממי: מקדש באו גונג בוונג'ואו במחוז ג'ג'יאנג
המחתה בחצר מקדש גוָאנְגְשְׂיָאו, המקדש הבודהיסטי העתיק ביותר בגואנגג'ואו שבמחוז גואנגדונג
היכל המלכים השמימיים במקדש גוָאנְגְשְׂיָאו. מימין המלך השומר על הצפון, משמאל המלך השומר על המערב
השילוש הבודהיסטי במקדש גוָאנְגְשְׂיָאו
מקדש טָאיְיְוֵּ'אן צ'וּן-יָאנְג הטאואיסטי
היכל דָאצֶ'נְג במקדש קונפוציוס בחרבין
שער הכניסה למקדש קונפוציוס בדאטונג שבמחוז שאנשי
פנים מקדש קונפוציוס בצְה-צֶ'נְג בנפת נינגבו במחוז ג'ג'יאנג
מקרוקניה

| מקרוקניה |
| --- | --- |
 
תקופה
מיוקן- סוף הפליסטוקן, 7–0.01 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ליטופטרנה
משפחה:: מקרוקניים
סוג:: מקרוקניה
מינים
 M. patachonica  M. ullomensis  M. boliviensis
שם מדעי
 Macrauchenia ‏אוון, 1838
תחום תפוצה


מַקְרוֹקֵנְיָה (שם מדעי Macrauchenia; פירוש השם הוא "לאמה ארוכה", והוא מבוסס על השם הלטיני הקדום של הלאמה "Auchenia") הוא סוג יונק פרהיסטורי דמוי-גמל מסדרת הליטופטרנה אשר חי בסוף תקופת המיוקן והפליסטוקן באמריקה הדרומית בערבות העשב הקדומות. המאובנים שלה התגלו בארגנטינה בערבות בהם מצא אותם החוקר צ'ארלס דרווין. מאובנים אלה נשלחו ללונדון שם נקראו בשם בידי ריצ'רד אוון. מאובנים נוספים התגלו בוונצואלה, צ'ילה ובוליביה.
מאפיינים

חיה זו הייתה שונה מכל יונק מודרני, ועל אף שמה לא הייתה קרובה לגמליים או לשאר הפרסתנים, אך מילאה ככל הנראה את אותה גומחה אקולוגית, והדמיון נובע מאבולוציה מתכנסת. היא שייכת לקבוצת המרידיונגולטיים, בה היו גם הטוקסודון והאסטרפותריום.
המקרוקניה הייתה יצור גדול: הפרטים הבוגרים הגיעו לגובה של שלושה מטרים ולמשקל של 1,042 ק"ג, והיא הייתה בעלת חדק מיוחד לעזרה באכילת עלים, שהיה דומה לחדק הטפיר או הסאיגה.
בשל גודלה היא הייתה טרף רק לטורפי על כמו התיילקוסמילוס בעל ניבי החרב, ועופות האימה – הפורוסרקוסיים, אשר התמקדו ככל הנראה בצעירים או חולים. לאחר ההחלפה האמריקאית הגדולה הצטרפו טורפים נוספים: הארקטותריום העצום, זאב הבלהות, הפומה והיגואר, וטורף קטלני ביותר – הטיגריס השנחרבי שזינק עליהן בהפתעה ואז נשך אותן בשיניו החדות.
בתרבות

המקרוקניה מופיעה בסדרה "ללכת עם חיות", בספר "איליום" (אנ') של דן סימונס ובסדרת סרטי ההנפשה "עידן הקרח".
גלריה

שלד המקרוקניה
גולגולת
הערות שוליים

↑  קרי אוֹקֵנְיָה, משמע "צוואר גדול".
ערך זה הוא קצרמרבנושא בעלי חיים פרה-היסטוריים. אתם מוזמנים לתרום לוויקיפדיה ו.
מצפן (שיר)

"מצפן" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-6 באוגוסט 2013, על ידי חברת התקליטים הפי"ל, כסינגל השני מתוך האלבום. הסינגל הבא שהוציאה אחריו הוא "לעבור את היום", שיצא לאור בנובמבר 2013.
השיר הגיע למקום השני במדיה פורסט וה-13 ברשת ג'.
רקע וכתיבה

השיר נכתב והופק על ידי רמי קלינשטיין. יוסי חרסונסקי סקר את השיר בחיוב והצהיר כי: "מאיה בוסקילה באמצעות רמי קלינשטיין מנסה לבחון את "החיים", לחבר בין המציאות ("הרעש הגדול") הבלבול (מי צודק מי טועה, ו"החוק הוא שאין חוקים") ובין הרצון האישי להגשמה, לניצחון, להיות מושלם".
באתר פרוגי סקרו את השיר גם כן, תוך שכתבו שם כי: "אין ספק שהחודשים האחרונים היו משמעותיים למדי בחייה של בוסקילה".
וידאו קליפ

לשיר לא פורסם וידאו קליפ רשמי, אך ב-6 באוגוסט 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-100,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה בתמונה שצולמה בשחור-לבן.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רשת ג' | 13 |  |
|  ישראל | רדיו אמצע הדרך | 3 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 באוגוסט 2013 | הזרמת מוזיקה • הורדה דיגיטלית | הפי"ל |  |
הערות שוליים

1 2 3 4 5 6 7  מאיה בוסקילה - מצפן, נבדק ב-2021-06-11
↑  מאיה בוסקילה - לעבור את היום - Maya Buskila - La'avor Et Hayom, נבדק ב-2021-06-11
↑  12.9.2013 – פזמונט, באתר pizmonet.co.il
↑  מאיה בוסקילה - מצפן, סינגלים חדשים, שירים חדשים, מוזיקה ישראלית, שירים ישראלים, ביקורת מוזיקה, חדשות מוזיקה, מאיה בוסקילה - שירים, באתר yosmusic.com
↑  מוזיקה - מאיה בוסקילה בשיר חדש - "מצפן", באתר פרוגי, ‏2013-08-07
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
מרקו ליבאיה

מרקו לִיבָאיַה (בקרואטית: Marko Livaja; נולד ב-26 באוגוסט 1993) הוא כדורגלן קרואטי המשחק בעמדת החלוץ בהיידוק ספליט. ליבאיה שיחק בנבחרת קרואטיה מ-2018 עד 2023, וכבש ארבעה שערים ב-21 משחקים.  הוא היה חלק מהנבחרת שזכתה במדליית ארד במונדיאל 2022 בקטאר.
קריירת מועדונים

ליבאיה התחיל את הקריירה שלו בקבוצת הילדים של אומלדינץ וראניץ ובגיל 15 הצטרף למחלקת הנוער של היידוק ספליט. כעבור שנתיים הצטרף לאקדמיה של אינטר מילאנו והושאל הושאל מיידית ללוגאנו ששיחקה אז בליגה השלישית בשווייץ. בקיץ 2011 הושאל לצ'זנה מהסרייה א' שאף רכשה מחצית מכרטיס השחקן שלו. באוקטובר של אותה שנה ערך את הופעת בכורה שלו בקבוצה במשחק הליגה נגד פיורנטינה. בינואר 2012 חזר לאינטר ושיחק בקבוצת הנוער של המועדון ואף זכה עמה באליפות איטליה לנוער. במחזור הראשון של עונת 2012/2013 ערך את הופעת הבכורה שלו בקבוצה הבוגרת במשחק הליגה נגד פסקארה. בעונה זו שיחק 6 משחקים בסרייה א' ובשלושה משחקים בליגה האירופית נגד נפטצ'י באקו, פרטיזן בלגרד ורובין קאזאן כאשר נגד האחרונה כבש את שער הבכורה שלו בקבוצה. ליבאיה כבש בשער הבתים 4 שערים והיה מלך שערי הקבוצה בשלב הבתים של הליגה האירופית.
ב-31 בינואר 2013 הושאל לאטאלנטה עד לסיום העונה ורכשה את מחצית הכרטיס השחקן שלו תמורת 2.5 מיליון אירו. ב-10 בפברואר 2013 ליבאיה ערך את הופעת הבכורה שלו במועדון במשחק הליגה נגד קטניה. במשחק הליגה נגד רומא כבש צמד שהיו גם שערי הבכורה שלו במועדון. בחודש זה אף נבחר לשחקן החושד של המועדון.
ב-15 במאי 2014 חתם לחמש שנים ברובין קאזאן מליגת העל הרוסית תמורת 6 מיליון אירו. ב-31 באוגוסט 2015 הושאל לאמפולי.
ב-14 ביולי 2016 חתם לארבע שנים בלאס פאלמאס מליגת העל הספרדית. ב-22 באוגוסט ערך את הופעת הבכורה שלו בקבוצה בניצחון 2-4 נגד ולנסיה בה גם כבש את שערי הבכורה שלו בקבוצה.
ב-1 ביולי 2017 הושאל לא.א.ק אתונה עד לסיום העונה עם אופציה לרכישה. ב-25 ביולי ערך את הופעת הבכורה שלו בקבוצה בהפסד 2-0 לצסק"א מוסקבה במסגרת מוקדמות ליגת האלופות. ב-28 בספטמבר כבש שער שוויון בתיקו 2–2 נגד אוסטריה וינה במסגרת שלב הבתים של הליגה האירופית. ב-5 בנובמבר הבקיע את השער היחיד בדרבי "העיט הכפול" נגד פאוק סלוניקי ושבועיים לאחר מכן הבקיע בתיקו 1-1 בדרבי נגד פנאתינאיקוס. בעונה זו זכה עם הקבוצה באליפות יוון, לגמר הגביע ולשמינית גמר הליגה האירופית. בסיום העונה, מימשה א.א.ק את האופציה על השחקן.
ב-9 ביוני 2021 חתם לשלוש שנים בהיידוק ספליט מליגת העל הקרואטית. בשנת 2021 נבחר לכדורגלן השנה בקרואטיה והיה לכדורגלן הראשון של המועדון שעושה זאת משנת 2003. את עונת 2021/2022 סיים עם 28 שערי ליגה והיה מלך שערי הליגה ואף קבע שיא מועדון לכיבושים בעונה. ביולי 2022 חתם על חוזה לארבע שנים נוספות במועדון.
קריירה בינלאומית

ב-6 בספטמבר 2018 ליבאיה ערך את הופעת הבכורה שלו בנבחרת קרואטיה בתיקו 1-1 נגד פורטוגל. ליבאיה היה חלק מסגל הנבחרת גם בחודש לאחר מכן, אולם חזר לסגל הנבחרת רק בספטמבר 2021. ב-7 בספטמבר 2021 הבקיע את שער הבכורה שלו בנבחרת בניצחון 0-3 נגד סלובניה.
ליבאיה נכלל בסגל הנבחרת לקראת מונדיאל 2022 ואף כבש בניצחון 1-4 נגד קנדה.
תארים

ליגת העל היוונית: 2017/2018
ליגת העל הקרואטית: 2021/2022
מרקו מרין

מרקו מרין (בגרמנית: Marko Marin, נולד ב-13 במרץ 1989 בגרדיסקה שביוגוסלביה, כיום בבוסניה והרצגובינה) הוא כדורגלן גרמני ממוצא סרבי המשחק בעמדת הקשר בפרנצווארוש לזכותו של מרין 16 הופעות ושער אחד במדי נבחרת גרמניה.
קריירה

מרין החל את הקריירה שלו בקבוצות נוער. עד 1996 שיחק מרין בקבוצת "SG 01 Hoechst", ולאחר מכן עבר לאיינטרכט פרנקפורט. בשנת 2005 עבר מרין לאקדמיית הנוער של בורוסיה מנשנגלדבך, ולאחר שנה באקדמיית הנוער עבר לשחק למשך עונת 2006/2007 בבורוסיה מנשנגלדבך ב', קבוצת המילואים של המועדון.
ב-2007 חתם מרין על חוזה ל-3 שנים בקבוצה הבוגרת של מנשנגלדבך. באותה שנה נכלל בסגל הנבחרת האירופאית לטורניר גביע מרידיאן של שנת 2007. בעונת 2007/2008 הוא העפיל עם קבוצתו לליגה הגרמנית הראשונה, לאחר שזכה איתה באליפות הליגה השנייה. ב-9 באוגוסט 2008 הוא כבש שלושער, במהלך משחק קבוצתו מול פיטצ'ה בילפלד בסיבוב הראשון של הגביע הגרמני.
בעונת 2009/2010 הועבר מרין לורדר ברמן תמורת 8.5 מיליון אירו.
מרין זומן לראשונה לנבחרת הצעירה של גרמניה במהלך שנת 2007, ושיחק במדיה ב-6 משחקים במהלכם כבש שער אחד.
ב-16 במאי 2008 נכלל מרין על ידי המאמן יואכים לאב בסגל נבחרת גרמניה המורחב ליורו 2008, אך לא צלח את הניפוי הסופי מהסגל שנערך ב-28 במאי. הוא ערך את הופעתו הראשונה בנבחרת ב-27 במאי של אותה שנה במשחק מול נבחרת בלארוס, לאחר שנכנס כמחליף בהפסקת המחצית במקום בסטיאן שוויינשטייגר. את שערו הראשון בנבחרת כבש ב-20 באוגוסט במשחק מול נבחרת בלגיה.
ב-28 באפריל 2012 חתם מרין על חוזה שיחל בעונת 2012/2013 עם צ'לסי. ב-19 ביולי 2012 הוא כבש שער במשחק הבכורה שלו במדי צ'לסי, בניצחון 2-4 על סיאטל סאונדרס מה-MLS במשחק ידידות.. מרין סיים את העונה עם זכייה בליגה האירופית, על אף שלא שותף בניצחונה של צ'לסי 1-0 על בנפיקה ליסבון במשחק הגמר.
ביולי 2013, לאחר שמיעט לקבל דקות משחק במדי צ'לסי, הושאל לשנה אחת לקבוצת סביליה מהליגה הספרדית, עמה זכה עונה שנייה ברציפות בליגה האירופית, שוב לאחר ניצחון על בנפיקה. הפעם מרין שותף כמחליף במשחק הגמר, אך הוחלף בעצמו לקראת תום ההארכה בקווין גאמיירו, שכבש את הפנדל המכריע בדו-קרב הפנדלים. בתום העונה הושאל לפיורנטינה האיטלקית. ב-21 בינואר 2015, הושאל מרין בשנית, כשהפעם הושאל לחצי עונה לאנדרלכט הבלגית. ב-25 באוגוסט 2015 שוב מירן הושאל, והפעם לטרבזונספור הטורקית עד לסוף העונה.
ב-22 באוגוסט 2016 חתם מרין באולימפיאקוס על חוזה קבוע, לאחר שבארבע קבוצותיו הקודמות שיחק כמושאל מצ'לסי.
תארים

הליגה האירופית: 2012/2013
הליגה האירופית: 2013/2014
אליפות יוון: 2016/2017
אליפות סרביה: 2018/2019
אליפות אירופה: 2009
גביע העולם: 2010 (מקום שלישי)